Saya mau tau Hari ini juga merupakan: dari 28 November. Jelaskan dalam bahasa melayu

Hari Kemerdekaan di Panama (1821), Albania (1912) dan Mauritania (1960);

Hari Tentera Laut di Iran.

1660 - Di London, Robert Boyle (gambar), John Wilkins, Christopher Wren dan ahli sains terkemuka lain menubuhkan satu persatuan terpelajar yang kini dikenali sebagai Royal Society.

1785 - Amerika Syarikat menandatangani Perjanjian Hopewell pertama dengan Indian Cherokee.

1905 - Nasionalis Ireland Arthur Griffith membentangkan dasar Sinn Féin, mengisytiharkan bahawa Akta Kesatuan Great Britain dan Ireland 1800 tidak sah.

1919 - Nancy Astor (gambar) terpilih sebagai Ahli Parlimen wanita pertama dalam Dewan Rakyat British.

1966 - Penerbangan pertama kapal angkasa lepas Soyuz dilancarkan. Misi tanpa anak kapal ini merupakan pendahulu misi Soyuz 1.

1975 - Timor Leste mengisytiharkan kemerdekaan daripada Portugal.

1979 - Penerbangan 901 Air New Zealand terhempas ke Gunung Erebus di Antartika, membunuh kesemua 257 orang di dalamnya.

1998 - Perlembagaan Albania kini, antara lain membenarkan republik berparlimen, disahkan melalui satu pungutan suara.

2000 - Presiden Ukraine Leonid Kuchma dituduh secara terang-terangan terlibat dalam penculikan wartawan Georgiy Gongadze dan beberapa jenayah lain.

2007 - Persidangan Damai Annapolis untuk menyelesaikan Konflik Israel-Palestin berlangsung di Maryland, Amerika Syarikat.

2010 - WikiLeaks mengeluarkan koleksi lebih 250,000 kawat diplomatik Amerika Syarikat, termasuk 100,000 bertanda "sulit" atau "rahsia".

2011 - Akta Perhimpunan Aman diluluskan Parlimen Malaysia selepas enam pindaan daripada rang undang-undang asal.